దేవులపల్లి సుబ్బరాయ శాస్త్రి (బుజ్జాయి)
దేవులపల్లి సుబ్బరాయశాస్త్రి చిత్రకారుడు మరియు రచయిత. ఈయన ప్రసిద్ధ రచయిత దేవులపల్లి కృష్ణశాస్త్రి కుమారుడు. ఆయన కలం పేరు "బుజ్జాయి".
ఆయన దేవులపల్లి కృష్ణశాస్త్రి, రాజహంస దంపతులకు సెప్టెంబరు 11 1931 లో జన్మించాడు. ఆయన సోదరి సీత. బుజ్జాయి గారిని కృష్ణశాస్త్రి గారు అందరిలా పాఠశాలకు పంపకపోవడంతో, ఆయనకి సంప్రదాయ పద్ధతుల్లో విద్యాభ్యాసం జరుగలేదు. సాంప్రదాయక చదువులు చదవకపోయినా ఆయన తనకంటూ ఓ ప్రత్యేక పేరును సంపాదించుకున్నారు. ఆయన తండ్రి వెన్నంటే ఉండేవారు. అలా ఉండడం వలన ఆ కాలం నాటి గొప్ప వ్యక్తులందరికి సన్నిహితంగా మెలిగారు. బాల్యంలో ఓ సభలో బోరు కొడుతుందని "శ్రీశ్రీ" గారు బుజ్జాయిని షికారుకు తీసుకుని వెళ్ళి ఆడించారట. అలా శ్రీశ్రీ, విశ్వనాథ సత్యన్నారాయణ వంటి కవుల, రచయితల మరియు యితర ప్రముఖులతో ఆయన తన అనుభవాలను "నాన్న-నేను" అనే పుస్తకంలో కథలుగా వివరించారు. పంచతంత్ర కామిక్స్ ను మొట్టమొదట ఆంగ్లం లో ఆయన రాసాడు.
తల్లాప్రగడ సుబ్బారావు
తల్లాప్రగడ సుబ్బారావు (1856 -1890)
తల్లాప్రగడ సుబ్బారావు గారు B.A. B.L., F.T.St. వీరు అఖండ మేధాశాలి, మద్రాసు హైకోర్టులో న్యాయవాది. ఆధ్యాత్మిక, వేదాంతోపనిషత్తుల, తత్వజ్ఞాన సారాంశములను చేతివ్రేళ్ళమీద కలిగి ఉదహరించి బోధించగల బ్రహ్మజ్ఞాని సుబ్బారావుగారని దేశవిదేశ వేదాంతులు, తత్వవేత్తలు. సాహిత్యవేత్తలు అనేకులు వ్రాసిన వ్యాసాలతోకూడిన మూలాధారాలు చాల కనబడుతున్నాయి. 1875 లో అమెరికాలో స్థాపింప బడ్డ దివ్యజ్ఞాన సమాజము (ధియోసాఫికల్ సొసైటీ) ముఖ్య కార్యాలయమును మద్రాసులోని అడయారుకు మార్చటానికి ముఖ్యకారకులు. 1882 లో ఆసంస్థకు కార్యదర్శిగా ఎన్నకైయి 1886 వరకూ ఉన్నారు. 1886 లోనివారి ప్రసంగములనాధారముగా చేసి ప్రచురించిన పుస్తకము “the Philosophy of Bhagavad Gita by T.Subba Row” (1912) మరియూ వారి రచనలు “The Esoteric Writings of T. Subba Row” (1895) ) దైవజ్ఞాన సంస్ధ వారి చే ప్రచురించ బడినవి.